2026

Árið **2026** (**MMXXVI** í rómverskum tölum) er í gregoríanska tímatalinu almennt ár sem byrjar á fimmtudegi.

## Atburðir

### Janúar
* 1. janúar: 
**Búlgaría tók upp evru.
** Yfir 41 lést í sprengingu sem varð í skíðabænum Crans Montana í Sviss.
** Tónlistarstöðvar MTV hættu útsendingum.
* 3. janúar: 
** Árásir Bandaríkjanna á Venesúela 2026: Bandaríkjaher gerði loftárásir á Venesúela. Tugir létust í árásunum og var Nicolás Maduro, forseti landsins, handsamaður. Delcy Rodríguez var skipuð forseti landsins.
** Eygló Fanndal Sturludóttir, kraftlyftingarkona var valin íþróttamaður ársins.
** Miðbaugs-Gínea flutti höfuðborg sína frá Malabó til Ciudad de la Paz.
* 7. janúar - Bandaríkin tóku yfir stjórn á olíuflutningaskipið Marinera sem sigldi undir rússneskum fána 200 km suðaustan við Ísland.
* 8. janúar - Guðmundur Ingi Kristinsson sagði af sér embætti menntamálaráðherra vegna veikinda.
* Mótmæli í Íran  gegn stjórnvöldum stigmögnuðust. Þúsundir létust.
* 14. janúar - Utanríkisráðherra Danmerkur og Grænlands funduðu með Marco Rubio, utanríkisráðherra Bandaríkjanna og JD Vance, varaforseta Bandaríkjanna um málefni Grænlands.
* 15. janúar - 1. febrúar: Evrópukeppnin í handbolta fór fram í Skandinavíu. Þýskaland og Danmörk mættust í úrslitum og vann Danska karlalandsliðið í handknattleik mótið.
* 16. janúar - Yoweri Museveni var endurkjörinn forseti Úganda. Ásakanir voru um kosningasvindl.
* 18. janúar: 
** Átta Evrópuþjóðir gáfu út yfirlýsingu gagnvart hótunum Donald Trump um að innlima Grænland, að þær græfu undan samskiptum Evrópu og Bandaríkjanna.
** 46 létust og hátt í 300 slösuðust þegar tvær háhraðalestir skullu saman nálægt Córdoba á suður-Spáni.
** Senegalska karlalandsliðið í knattspyrnu vann Afríkukeppni landsliða í knattspyrnu karla.
* 19. janúar - Helmingur íbúa Kýiv varð rafmagnslaus eftir árásir Rússlandshers.
* 19. janúar - 23. janúar: Heimsviðskiptaráðstefnan í Davos fór fram.
* 20. janúar - Stjórnarher Sýrlands náði yfirráðum yfir megninu af svæði sem Lýðræðissveitir Sýrlands höfðu á valdi sínu í norðurhluta landsins.
* 22. janúar:
** Bandaríkin sögðu sig formlega úr Alþjóðaheilbrigðismálastofnuninni.
** Laugarnestangi í Reykjavík var friðlýstur.
* 23. janúar - Iliana Iotova varð fyrsti kvenforseti Búlgaríu eftir afsögn Rumen Radev.
* 24. janúar - Maður var skotinn til bana í Minneapolis af útsendurum ICE-innflytjendaeftirlitsins, rúmum tveimur vikum eftir að kona var skotin til bana af þeim. Mikil mótmæli voru gegn ICE í borginni. Ríkisstjóri Minnesota, Tim Walz ásamt borgarstjóra Minneapolis, Jacob Frey, kröfðust enn á ný að ICE-liðar yfirgæfu borgina og fylkið.
* 27. janúar - Evrópusambandið og Indland gerðu fríverslunarsamning.
* 28. janúar - Yfir 200 létust þegar náma féll saman í miklum rigningum í Lýðveldinu Kongó.
* 30. janúar - Epstein-skjölin voru birt. Þau innihéldu nær 3.5 milljón skjöl, myndir og myndbönd sem viðkomu kynferðisglæpamanninum Jeffrey Epstein og hans innsta hring. 

### Febrúar
* 1. febrúar - Laura Fernández Delgado var kosin forseti Kosta Ríka.
* 6. febrúar - 22. febrúar: Vetrarólympíuleikarnir 2026 fóru fram í Mílanó og Cortina d'Ampezzo á Ítalíu.
* 8. febrúar:
**Frjálslyndi lýðræðisflokkurinn undir forystu Sanae Takaichi vann sigur í þingkosningum í Japan.
** António José Seguro var kjörinn forseti Portúgals.
* 11. febrúar - 18 ára byssumaður drap 6 í framhaldsskóla í Tumbler Ridge í Bresku Kólumbíu í Kandada ásamt því að drepa móður sína, stjúpbróður og loks sjálfan sig.
* 15. febrúar - Lilja Alfreðsdóttir var kjörin formaður Framsóknarflokksins.
* 19. febrúar - Yoon Suk-yeol, fyrrum forseti Suður-Kóreu, var dæmdur í ævilangt fangelsi.
* 20. febrúar - Hæstiréttur Bandaríkjanna felldi úr gildi tolla sem Donald Trump, forseti, hafði sett á lönd heimsins fyrr á forsetatíð sinni.
* 22. febrúar - Yfir 60 létust í lögregluaðgerðum í Jalisco, Mexíkó. Þar á meðal var fíkniefnabaróninn Nemesio Oseguera *El Mencho* Cervantes.
* 23. febrúar - Rob Jetten tók við embætti forsætisráðherra Hollands.
* 26. febrúar - Pakistan gerði loftárásir á Afganistan og lýsti stríði á hendur stjórn Talibana.
* 28. febrúar - Ísrael og Bandaríkin gerðu loftárásir á Íran. Nokkrir leiðtogar landsins létust í árásunum: Ali Khamenei, æðstiklerkur, leiðtogi byltingavarðarins, varnarmálaráðherann og fleiri. Íran svaraði með loftárásum á bandarískar herstöðvar í nágrannaríkjum þess.

### Mars
* 2. mars:
** Hezbollah gerði árásir á Ísrael sem svaraði með árásum á Beirút.
** Um 170 voru drepnir í árás vopnaðra ungmenna í Suður-Súdan.
* 4. mars - Bandaríkjaher sökkti íranska herskipinu *IRIS Dena* undan ströndum Sri Lanka. Nálægt 90 voru taldir af en yfir 30 björguðust.
* 8. mars - Mojtaba Khamenei var valinn æðsti leiðtogi Írans.
* 14. mars - Bandaríkin gerðu loftárásir á Kharg-eyju undan ströndum Írans.
* 17. mars - Yfir 400 létust í árás Pakistans á spítala í Kabúl, Afganistan.
* 18. mars - Ísrael gerði árás á gasvinnslustöðvar í Íran. Íran gerði árásir á olíu- og gasvinnslu í Katar og Kúveit.
* 24. mars - Þingkosningarnar fóru fram í Danmörku. Mette Frederiksen, forsætisráðherra frá 2019, fékk umboð til stjórnarmyndunar en Jafnaðarmannaflokkur hennar tapaði þó fylgi.
* 25. mars - Úkraína gerði drónaárás á olíu og gas-stöðvar við höfnina í bænum Ust-Luga í Leníngradfylki Rússlands.
* 26. mars - Þingkosningarnar fóru fram í Færeyjum. Fólkaflokkurinn hlaut flest atkvæði.
* 27. mars - Balendra Shah varð forsætisráðherra Nepals.
* 28. mars - Hútar í Jemen skutu flugskeytum á Ísrael.

### Apríl
* 12. apríl - Þingkosningarnar fara fram í i.

### Maí
* 12. maí - 16. maí: Eurovision verður haldið í Austurríki.
* 16. maí: Sveitarstjórnarkosningar verða haldnar.
* Sameining sveitarfélaga: Skorradalshreppur sameinast Borgarbyggð.

### Júní
* Heimsmeistaramót landsliða í knattspyrnu karla 2026 verður haldið í Mexíkó, Bandaríkjunum og Kanada í júní og júlí.

### Júlí

### Ágúst
* 12. ágúst - Sólmyrkvi mun eiga sér stað á Norðurslóðum.
* 29. ágúst - Þjóðaratkvæðagreiðsla er fyrirhuguð um áframhaldandi viðræður Íslands við Evrópusambandið.

### September
* 13. september - Þingkosningar verða í Svíþjóð.

### Október
* 4. október - Þingkosningar verða í Brasilíu.

### Nóvember
* 3. nóvember - Kosningar verða haldnar í Bandaríkjunum.

### Desember

### Ódagsett
*Fyrirhugað er að ljúka aðalbyggingu kirkjunnar La Sagrada Familia í Barselóna.
* Brasilíska þungarokkssveitin Sepultura spilar á sínum síðustu tónleikum.

## Dáin
* 3. janúar - Guðmundur Oddur Magnússon, *Goddur*, listamaður og prófessor í grafískri hönnun við Listaháskóla Íslands. (f. 1955)
* 9. janúar - Magnús Eiríksson, tónlistarmaður (f. 1945).
* 10. janúar - Sturla Böðvarsson, alþingismaður og ráðherra (f. 1945).
* 13. janúar - Baltasar Samper, katalónsk-íslenskur listmálari (f. 1938).
* 18. janúar - Heidi Strand, íslenskur myndlistarmaður (f. 1953).
* 21. janúar - Kristinn Svavarsson, saxófónleikari (Mezzoforte) og kennari (f. 1947).
* 22. janúar - Floyd Vivino, bandarískur leikari og sviðslistamaður (f. 1951)
* 25. janúar - Jón Þ. Ólafsson, frjálsíþróttamaður (f. 1941).
* 30. janúar - Catherine O´Hara, kanadísk-bandarísk leikkona (f. 1954)
* 11. febrúar - James Van Der Beek, bandarískur leikari (f. 1977)
* 15. febrúar - Robert Duvall, bandarískur leikari (f. 1931).
* 17. febrúar - Jesse Jackson, bandarískur mannréttindafrömuður (f. 1941)
* 18. febrúar:
** Haraldur Sigurðsson, leikari (f. 1942)
** Jan Timman, hollenskur stórmeistari í skák. (f. 1951).
* 20. febrúar - Frank Booker, bandarískur körfuboltamaður (f. 1964)
* 28. febrúar - Ali Khamenei, æðstiklerkur Írans (f. 1939).
* 1. mars - Davíð Oddsson, forsætisráðherra, borgarstjóri, seðlabankastjóri og ritstjóri Morgunblaðsins (f. 1948) .
* 13. mars:
**Hjálmar H. Ragnarsson, tónskáld og tónlistarfræðingur (f. 1952).
** Phil Campbell, enskur gítarleikari (Motörhead) (f. 1961)
* 14. mars - Jürgen Habermas, þýskur heimspekingur og félagsfræðingur (f. 1929).
* 19. mars - Chuck Norris, bandarískur leikari og bardagaíþróttamaður (f. 1940).
* 20. mars:
** Robert Mueller, formaður bandarísku alríkislögreglunnar (f. 1944).
** Nicholas Brendon, bandarískur leikari (f. 1971).
* 22. mars - Lionel Jospin, forsætisráðherra Frakklands (f. 1937).